પ્રતાપનગરથી ઝઘડીયા તરફ આવી રહેલી ટ્રકના ચાલકે અન્ય વાહનને ઓવરટેક કરવા જતાં સ્ટીયરીંગ પરનો કાબૂ ગુમાવી દેતા ટ્રક રોડની સાઇડ પર ઉભેલી અન્ય ટ્રક સાથે ધડાકાભેર અથડાઇ હતી. બનાવને પગલે આસપાસના ગામોના લોકો દોડી આવ્યાં હતાં અને 108ને જાણ કરી હતી. નાંદોદ તાલુકાના પ્રતાપનગરથી મામેરૂ લઇ કાંટીદરા ગામે જતાં વસાવા પરિવારના સભ્યોની ટ્રક હરિપુરા ગામ નજીક રસ્તા પર ઉભેલી ટ્રક સાથે અથડાતાં યુવતી સહિત 2 લોકોના ગંભીર ઇજાને પગલે સ્થળ પર મોત થયાં છે જયારે 10થી વધુ લોકો ઇજાગ્રસ્ત થતાં રાજપીપળાની સિવિલ હોસ્પિટલમાં ખસેડવામાં આવ્યાં હતા .